Be Kind Rewind

Be Kind Rewind er en amerikansk filmkomedie fra 2008 regissert av Michel Gondry og med Jack Black, Mos Def, Danny Glover og Mia Farrow i hovedrollene. Filmen hadde premiere 20. januar 2008 på Sundance filmfestival. Den ble siden vist på Berlin filmfestival. Filmen åpnet for vanlig kinopublikum 22. februar 2008 i Storbritannia og USA. Den er forventet til Norge 18. april 2008.

Filmtittelen «Be Kind, Rewind» er en referanse til en frase som ofte sto skrevet på VHS-utleiekassetter i videokassettens storhetstid. Oversatt til norsk betyr dette: «Vennligst spol tilbake».

Rolleliste 
Utleie-butikken "Be Kind Rewind" i New Jersey leier ut VHS-filmer, og eies av Mr. Horace Fletcher. Butikken er på vei mot konkurs (i stor grad fordi Fletcher nekter å leie ut nye DVD-filmer i stedet for ut-daterte VHS-video) og bygningen hans blir fordømt som en slum. Mr. Fletcher får 60 dager på seg å oppgradere bygningen, hvis ikke skal den rives. Men han har ikke penger til å pusse opp bygningen sin. Mr. Fletcher skal reise en tur på som varer i flere dager, og blant annet besøke en DVD-utleiebutikk for å lære mer effektive og moderne metoder å drive en videoutleie-butikk. Fletchers eneste ansatte, Mike, skal ta vare på butikken i mellomtiden. Før han går sin vei advarer Mr. Fletcher ham om å holde Mikes venn, den paranoide og klønete konspirasjonsteori-tilhengeren, Jerry, borte fra butikken.

Etter å ha forsøkt å sabotere en elektrisk transformator, i den tro at energien derfra smelter hjernen hans, får Jerry elektrosjokk og han blir magnetisert. Når han kommer inn i butikken dagen etter, blir alle VHS-båndene automatisk slettet på grunn av hans elektroniske magnetisme. Mr. Fletcher kontakter en bekjent Miss Falewicz, og ber henne returnere VHS-filmen Driving Miss Daisy som hun tidligere lånte fra butikken hans. Han ber henne også holde ett øye med utleie-butikken hans. Mike oppdager raskt katastrofen med alle de ødelagte VHS-båndene, og blir ytterligere presset når Miss Falewicz ønsker å leie filmen Ghostbusters. For å hindre at Falewicz rapporterer problemet til Mr. Fletcher, kommer Mike med en ide: Ettersom Falewicz aldri har sett filmen tidligere, foreslår Mike å gjenskape filmen ved å bruke seg selv og Jerry som skuespillere og billige spesialeffekter i håp om å lure Falewicz. De filmer ved det lokale biblioteket, og fullfører filmen akkurat i tide når en annen kunde ber om Rush Hour 2. Mike og Jerry gjentar filmingen deres. De skaffer hjelp fra Alma, en kvinne de kjenner, for å filme noen av delene.

Jungeltelegrafen sprer seg snart om alle de morsomme resultatene av Mike og Jerry's filming. Snart ser butikken mange flere forespørsler etter lignende filmer. Mike, Jerry og Alma insisterer på at deres nye filmer kommer fra Sverige, og dermed kan kreve veldig lange ventetider. Derfor krever de høyere priser, 20 dollar i stedet for 1 dollar. For å møte den nye etterspørselen, rekrutterer Mike og Jerry lokalbefolkningen for å hjelpe til med produksjonen - og bruker dem som hovedroller i filmene sine. Når Mr. Fletcher kommer tilbake, med intensjon om å konvertere butikken til en DVD-utleie, anerkjenner han raskt at de tjener mer penger på de nye hjemmelagde filmene enn fra vanlig utleie. Han blir med på den nye prosessen.

Imidlertid stoppes suksessen snart, ettersom filmene blir ansett som brudd på opphavsretten. Alle filmene og butikkens eiendeler beslaglegges og ødelegges. Uten nok penger til å renovere bygningen, gir Mr. Fletcher opp håpet. Han får en uke på seg til å evakuere bygningen, før den blir revet. Jerry overbeviser Mike og Mr. Fletcher om å produsere en siste film sammen. Den dagen bygningen er planlagt til riving, inviterer Fletcher hele lokalbefolkningen til å se den endelige filmen deres. Ved ett uhell ødelegger Jerry butikkens eneste TV-apparat. Men eier av en nærliggende DVD-butikk låner dem en video-projektor, slik at de kan vise filmen i butikkens vindu. Når filmen er ferdig går Mr. Fletcher, Mike og Jerry ut av butikken for å finne en stor folkemengde som har samlet seg på gaten utenfor for å se filmen gjennom vinduet. De får en oppmuntrende applaus fra hele publikum.

Medvirkende 
 Jack Black i rollen som Jerry
 Mos Def i rollen som Mike
 Danny Glover i rollen som Mr. Fletcher
 Mia Farrow i rollen som Miss Falewicz
 Melonie Diaz i rollen som Alma
 Arjay Smith i rollen som Manny
 Paul Dinello i rollen som Mr. Rooney (court bailiff #1)
 Sigourney Weaver i rollen som Ms. Lawson (court bailiff #2)

Eksterne lenker 
 

Filmer fra 2008
Filmkomedier fra USA
Engelskspråklige filmer